ANEXĂ TEHNICĂ LA ANUNȚUL DE PARTICIPARE
Specificația tehnică pentru instruirea în domeniul protecției datelor cu caracter personal și securității acestora
1. Obiectivul și destinatarii instruirii
· Instruirea are drept obiectiv consolidarea competențelor personalului ANRE în aplicarea Legii nr. 195 din 25.07.2024 privind protecția datelor cu caracter personal, în vigoare de la 23.08.2026, și corelarea obligațiilor juridice cu măsurile tehnice implementate în infrastructura și sistemele informaționale ale Agenției.
· Instruirea specializată este destinată prioritar angajaților Secției tehnologii informaționale și ai Secției securitate internă, precum și angajaților Secției contravenții și ai Secției relații cu consumatorii, în partea ce ține de prelucrarea datelor în procedurile contravenționale și administrative, inclusiv în examinarea petițiilor și reclamațiilor.
· Pentru ceilalți angajați ANRE se va organiza o sesiune generală online privind modificările cadrului normativ, principiile prelucrării, obligațiile angajaților și regulile de conduită privind datele cu caracter personal.
2. Componenta juridică și organizațională
· Identificarea datelor cu caracter personal, principiile și temeiurile prelucrării; aplicarea Legii nr. 195/2024.
· Rolurile și responsabilitățile ANRE ca operator, ale persoanelor împuternicite și ale angajaților; drepturile persoanelor vizate și examinarea solicitărilor.
· Evidența activităților de prelucrare, actualizarea politicilor, procedurilor și regulamentelor interne.
· Particularitățile prelucrării în procedurile contravenționale și administrative: întocmirea și comunicarea actelor, dosare, probe, petiții și reclamații.
· Accesul, utilizarea, divulgarea și transmiterea datelor către participanții la proceduri, reprezentanți, instanțe și alte autorități; eliberarea copiilor actelor.
· Evaluarea impactului asupra protecției datelor (DPIA), riscuri și măsuri de reducere.
· Păstrarea, arhivarea, minimizarea, ștergerea, anonimizarea și pseudonimizarea datelor.
· Identificarea, documentarea, gestionarea și raportarea incidentelor; delimitarea responsabilităților instituționale și studii de caz.
3. Componenta tehnică și de securitate informațională
· Măsuri tehnice și organizatorice de protecție a datelor în aplicații, baze de date, fișiere și infrastructură.
· Managementul identităților și drepturilor de acces: acordare, revizuire, revocare, autentificare și protecția conturilor privilegiate.
· Protecția sistemelor și bazelor de date, separarea rolurilor și limitarea accesului.
· Jurnalizarea operațiunilor și monitorizarea accesului, trasabilitatea acțiunilor și interpretarea evenimentelor.
· Realizarea, protejarea și testarea copiilor de rezervă; recuperarea datelor în caz de incident.
· Gestionarea vulnerabilităților și actualizărilor de securitate; reducerea riscurilor tehnice.
· Reacția la incidente, conservarea evidențelor tehnice, restabilirea serviciilor și cooperarea dintre subdiviziuni.
4. Organizarea instruirii și livrabile
· Ofertantul va propune durata și repartizarea orelor pentru fiecare componentă, cu argumentarea adecvării la tematică și publicul-țintă.
· Programul va include teorie și exerciții practice bazate pe situații relevante pentru ANRE, fără divulgarea nejustificată a datelor reale.
· Pentru Secția contravenții și Secția relații cu consumatorii: cazuri practice privind dosarele, comunicarea actelor, anonimizarea și transmiterea informațiilor către terți.
· Pentru ceilalți angajați: sesiune generală online privind obligațiile legale și aplicarea acestora în exercitarea atribuțiilor de serviciu.
· Instruirea se desfășoară în limba română; formatul sesiunilor specializate, locul și calendarul se coordonează cu ANRE.
· Materiale de curs electronice și, după caz, modele orientative de documente și recomandări de implementare în raport cu prevederile Legii nr. 195/2024.
· În baza documentelor puse la dispoziție, Prestatorul va prezenta o listă a documentelor care necesită elaborare sau actualizare, cu indicarea principalelor modificări recomandate, precum și modele orientative pentru cel puțin următoarele categorii: evidența activităților de prelucrare, gestionarea solicitărilor persoanelor vizate, raportarea incidentelor privind datele cu caracter personal și evaluarea impactului asupra protecției datelor.
· Recomandările și modelele vor fi furnizate în format electronic editabil. Actualizarea și aprobarea documentelor interne vor rămâne în responsabilitatea ANRE.
· La finalul sesiunilor cu prezență fizică se vor elibera certificate de participare/absolvire.
5. Cerințe privind oferta
Oferta va prezenta separat cele două componente tematice și sesiunea generală online, numărul de ore propus, formatorii, modalitatea de desfășurare, exercițiile practice și livrabilele. Se anexează CV-uri și documente care demonstrează pregătirea și experiența formatorilor.
Valoarea maximă estimată: 52 000 lei fără TVA. Prețul va acoperi toate sesiunile, materialele și certificatele, fără costuri suplimentare neprecizate.
6. Cerințe privind prestarea serviciilor
•  Programul detaliat va evidenția separat cele două componente tematice, durata și metodele de instruire; va include module distincte pentru STI și Secția securitate internă, pentru Secția contravenții și Secția relații cu consumatorii, precum și o sesiune generală online pentru ceilalți angajați ANRE.
•  Vor fi utilizate exemple practice privind activitatea și sistemele informaționale ale ANRE, inclusiv accesul la dosare contravenționale și administrative, examinarea petițiilor și reclamațiilor, comunicarea actelor, anonimizarea datelor, drepturile persoanelor vizate și incidentele de securitate; fără utilizarea nejustificată a datelor reale.
•  Instruirea se desfășoară în limba română; sesiunea generală pentru ceilalți angajați va avea loc online; locul, formatul și calendarul sesiunilor specializate se stabilesc de comun acord cu ANRE.
•  Prestatorul asigură suportul de curs în format electronic, după caz modele orientative de documente și recomandări de implementare; pentru sesiunile cu prezență fizică asigură evaluarea participanților și certificate de participare/absolvire.
Componenta juridică și organizațională va include module aplicative privind activitatea subdiviziunilor ANRE, în special procedurile contravenționale și administrative, petițiile și reclamațiile consumatorilor.
Programul va include distinct sesiunea generală online pentru ceilalți angajați ai ANRE.
Numărul participanților, durata finală, calendarul și modalitatea de desfășurare vor fi coordonate cu ANRE pe baza programului propus. Nu se impune repartizarea în grupele din procedura anterioară.
7. Cerințe față de formatori
Formatorul sau formatorii trebuie să dețină pregătire și experiență profesională relevantă pentru fiecare componentă și vor demonstra pregătire și experiență relevante pentru domeniile juridic-organizațional și tehnic: studii, specializări, CV-uri și dovezi ale atribuțiilor profesionale în protecția datelor, securitate informațională, securitate cibernetică sau administrarea și securizarea sistemelor informaționale, inclusiv în funcții de conducere ori de specialitate. Se acceptă mai mulți formatori
